ถูกหวย
อดีต รมว.คลังโลก ควงศรีภรรยาเดินสายช่วยลูกพรรคหาเสียงไปทั่วไทย ล่าสุดไปช่วยลูกพรรคหาเสียงที่บ้านหนองปลาสะวาย จ.ลำพูน กรณ์ จาติกวณิช รองหัวหน้าพรรคประชาธิปัตย์ กลับมาถูกหวยเลขท้าย 2 ตัว คู่นึง
4 ก.ย. 2555

อดีต รมว.คลังโลก ควงศรีภรรยาเดินสายช่วยลูกพรรคหาเสียงไปทั่วไทย ล่าสุดไปช่วยลูกพรรคหาเสียงที่บ้านหนองปลาสะวาย จ.ลำพูน กรณ์ จาติกวณิช รองหัวหน้าพรรคประชาธิปัตย์ กลับมาถูกหวยเลขท้าย 2 ตัว คู่นึง
เรื่องถูกหวยนี้ มิใช่ธรรมดา เพราะ กรณ์ เดินไปคุยกับแม่ค้าขายสลากกินแบ่งฯ ที่นั่งขายประจำอยู่ใต้ต้นไม้หน้าตลาด ที่พิเศษก็คือ ตรงที่แกนั่งขายลอตเตอรี่มีรังแตนอยู่รังนึง
ตอนคุยกัน คนขายบอกว่า แกเคยขายลอตเตอรี่ให้กับลูกค้าถูกรางวัลที่ 1 ไปสองครั้งแล้ว และลูกค้าที่ซื้อจากซุ้มรังแตนที่แกขายอยู่นี่ก็ถูกกันบ่อย
ว่าแล้วคุณกรณ์ ก็บอกให้คุณเจ ศรีภริยา ซื้อเลขท้าย 2 ตัว พ.ศ.เกิดให้ด้วย คือเลข 07 แล้วก็เก็บไว้ไม่ได้บอกใคร
แต่เมื่อวันหวยออกงวดวันที่ 1 ก.ย. คุณกรณ์ไปรอฉีดยากันพิษสุนัขบ้าเข็มที่ 5 อยู่ ภรรยาก็บอกว่า เลขท้าย 2 ตัวที่คุณกรณ์ซื้อไว้ถูกรางวัล
ว่าแล้วคุณกรณ์ก็เลยจัดการโพสต์เฟซบุ๊กโชว์ ว่า “ผมถูกหวย” และฝากคนที่เจอป้าคนขายสลากฯ ที่ลำพูนด้วย
อันนี้ถือเป็นการถูกหวยครั้งแรกในชีวิตของอดีต รมว.คลัง แต่จะว่าไป ไม่ว่าใครถูกหวยก็ดีใจทั้งนั้นแหละ เพราะถือว่ามีโชค ว่าแต่เหตุการณ์นี้คงทำให้คุณกรณ์คงรู้แล้วว่าทำไมคนไทยคลั่งหวยกันมากอย่างไม่น่าเชื่อ